CELEX: 62021TN0516
Language: mt
Date: 2021-08-21 00:00:00
Title: Kawża T-516/21: Rikors ippreżentat fil-21 ta’ Awwissu 2021 – L-Italja vs Il-Kummissjoni

11.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 412/27
            
         
      Rikors ippreżentat fil-21 ta’ Awwissu 2021 – L-Italja vs Il-Kummissjoni
      (Kawża T-516/21)
      (2021/C 412/29)
      Lingwa tal-kawża: it-Taljan
      
         Partijiet
      
      
         Rikorrent: Ir-Repubblika Taljana (rappreżentant: G. Palmieri, aġent)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla, abbażi tal-motivi indikati iktar ’il quddiem, id-Deċiżjoni ta’ Implimentazzjoni tal-Kummissjoni (UE) Nru 2021/988 tas-16 ta’ Ġunju 2021 li teskludi mill-finanzjament tal-Unjoni Ewropea ċertu nefqa mġarrba mill-Istati Membri fil-kuntest tal-Fond Agrikolu Ewropew ta’ Garanzija (FAEG) u tal-Fond Agrikolu Ewropew għall-Iżvilupp Rurali (FAEŻR) (1) (Deċiżjoni ad hoc Nru 66) innotifikata bin-Numru C (2021) 4118;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq interpretazzjoni żbaljata tar-Regolament (UE) Nru 1383/2015 (2) (premessa 5) u tal-Artikolu 53(4) tar-Regolament (UE) Nru 639/2014 (3), kif emendat bir-Regolament (UE) Nru 1383/2015, kif ukoll fuq ksur tal-Artikolu 1 tar-Regolament (UE) Nru 1383/2015 u tal-prinċipji ta’ raġonevolezza, ta’ nondiskriminazzjoni u ta’ proporzjonalità, fir-rigward tal-ipproċessar tan-notifiki tardivi lid-database kompjuterizzata għall-miżuri li jipprevedu perijodu taż-żamma.
               
            
                  2.
               
               
                  It-tieni motiv ibbażat fuq interpretazzjoni żbaljata tar-Regolament (UE) Nru 1383/2015 (premessa 5) u tal-Artikolu 53(4) tar-Regolament (UE) Nru 639/2014, kif emendat bir-Regolament (UE) Nru 1383/2015, kif ukoll fuq ksur tal-prinċipji ta’ raġonevolezza, ta’ nondiskriminazzjoni u ta’ proporzjonalità, fir-rigward tal-ipproċessar tan-notifiki tardivi lid-database kompjuterizzata għall-miżuri li ma jipprevedux perijodu taż-żamma.
               
            
                  3.
               
               
                  It-tielet motiv ibbażat fuq interpretazzjoni żbaljata tar-Regolament (KE) Nru 1760/2000 (4) (Artikolu 7) fir-rigward tat-terminu tan-notifiki lid-database kompjuterizzata.
               
            
         (1)  ĠU 2021, L 218, p. 9.
      
         (2)  Regolament ta’ Delega tal-Kummissjoni (UE) 2015/1383 tat-28 ta’ Mejju 2015 li jemenda r-Regolament Delegat (UE) Nru 639/2014 rigward il-kundizzjonijiet ta’ eliġibbiltà marbuta mar-rekwiżiti tal-identifikazzjoni u tar-reġistrazzjoni tal-annimali għall-appoġġ akkoppjat skont ir-Regolament (UE) Nru 1307/2013 tal-Parlament Ewropew u tal-Kunsill (ĠU 2015, L 214, p. 1).
      
         (3)  Regolament ta’ Delega tal-Kummissjoni (UE) Nru 639/2014 tal-11 ta’ Marzu 2014 li jissupplimenta r-Regolament (UE) Nru 1307/2013 tal-Parlament Ewropew u tal-Kunsill li jistabbilixxi regoli għal pagamenti diretti lil bdiewa skont skemi ta’ appoġġ fi ħdan il-qafas tal-politika agrikola komuni u li jemenda l-Anness X ta’ dak ir-Regolament (ĠU 2014, L 181, p. 1).
      
         (4)  Regolament (KE) Nru 1760/2000 tal-Parlament Ewropew u tal-Kunsill tas-17 ta’ Lulju 2000 li jistabbilixxi sistema għall-identifikazzjoni u r-reġistrazzjoni tal-bhejjem tal-fart u dwar it-tikkettjar tal-laħam taċ-ċanga u tal-prodotti tal-laħam taċ-ċanga u li jħassar ir-Regolament tal-Kunsill (KE) Nru 820/97 (ĠU Edizzjoni Speċjali bil-Malti, Kapitolu 3, Vol. 30, p. 248).